KOMISJONI RAKENDUSMÄÄRUS (EL) 2022/527,

1. aprill 2022,

millega antakse liidu luba kasutada üksikut biotsiidi „ARIEL chlorine Professional System 5 chlorine bleach for white wash“

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eelkõige selle artikli 44 lõike 5 esimest lõiku,

ning arvestades järgmist:

(1) 11. detsembril 2018 esitas ettevõtja Procter & Gamble Services Company NV Euroopa Kemikaaliametile (edaspidi „kemikaaliamet“) määruse (EL) nr 528/2012 artikli 43 lõike 1 kohase loataotluse üksiku biotsiidi jaoks, mille nimi on „ARIEL chlorine Professional System 5 chlorine bleach for white wash“ ja mis kuulub kõnealuse määruse V lisas kirjeldatud tooteliiki 2, ning lisas kirjaliku kinnituse selle kohta, et Belgia pädev asutus on nõustunud taotlust hindama. Taotlus registreeriti biotsiidiregistris registrinumbriga BC-ER045796-14.

(2) „ARIEL chlorine Professional System 5 chlorine bleach for white wash“ sisaldab toimeainena naatriumhüpokloritist vabanenud aktiivkloori, mis on lisatud määruse (EL) nr 528/2012 artikli 9 lõikes 2 osutatud liidu heakskiidetud toimeainete nimekirja.

(3) 25. novembril 2020 esitas hindav pädev asutus määruse (EL) nr 528/2012 artikli 44 lõike 1 kohaselt hindamisaruande ja oma järeldused kemikaaliametile.

(4) 5. juulil 2021 esitas kemikaaliamet määruse (EL) nr 528/2012 artikli 44 lõike 3 kohaselt komisjonile arvamuse, (2) üksiku biotsiidi „ARIEL chlorine Professional System 5 chlorine bleach for white wash“ omaduste kokkuvõtte kavandi ning biotsiidi lõpliku hindamisaruande.

(5) Arvamuses järeldatakse, et „ARIEL chlorine Professional System 5 chlorine bleach for white wash“ vastab määruse (EL) nr 528/2012 artikli 3 lõike 1 punktis r sätestatud üksiku biotsiidi määratlusele, et selle jaoks saab taotleda liidu luba kooskõlas kõnealuse määruse artikli 42 lõikega 1 ning et biotsiidi omaduste kokkuvõtte kavandi kohaselt vastab biotsiid kõnealuse määruse artikli 19 lõikes 1 sätestatud tingimustele.

(6) 30. juulil 2021 edastas kemikaaliamet komisjonile biotsiidi omaduste kokkuvõtte kavandi kõigis liidu ametlikes keeltes vastavalt määruse (EL) nr 528/2012 artikli 44 lõikele 4.

(7) Komisjon on kemikaaliametiga samal arvamusel ning leiab seega, et on asjakohane anda biotsiidi „ARIEL chlorine Professional System 5 chlorine bleach for white wash“ jaoks liidu luba.

(8) Käesoleva määrusega ettenähtud meetmed on kooskõlas alalise biotsiidikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1 Ettevõtjale Procter & Gamble Services Company NV antakse liidu luba teha turul kättesaadavaks üksik biotsiid „ARIEL chlorine Professional System 5 chlorine bleach for white wash“ (loa number on EU-0026814-0000) ja kasutada seda vastavalt lisas esitatud biotsiidi omaduste kokkuvõttele. Liidu luba kehtib alates 24. aprillist 2022 kuni 31. märtsini 2032.

Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. aprill 2022 Komisjoni nimel president Ursula VON DER LEYEN

(1) ELT L 167, 27.6.2012, lk 1.

(2) ECHA opinion of 16 June 2021 on the Union authorisation of the biocidal product „Ariel chlorine Professional System 5 chlorine bleach for white wash“ (Euroopa Kemikaaliameti 16. juuni 2021. aasta arvamus liidu loa andmise kohta biotsiidi „Ariel chlorine Professional System 5 chlorine bleach for white wash“ jaoks) (ECHA/BPC/282/2021). https://echa.europa.eu/it/opinions-on-union-authorisation.